ນາຍພົນບໍານານ ສຫລ ເວົ້້າວ່າ ສາຍພົວພັນ ລະຫວ່າງສະຫະລັດ ກັບຈີນ ຈະມີຜົນ ກະທົບອັນໃຫຍ່ຫລວງທີ່ສຸດຕໍ່ໂລກ
ຮອດປີ 2034, ຈີນສາມາດລື່ນກາຍສະຫະລັດ ໃນຂະແໜງການທີ່ສຳຄັນ ໃນດ້ານການຮັກສາຄວາມປອດໄພທາງອິນເຕີແນັດ ແລະສ້າງເຄື່ອງມືບຸກລຸກ ທາງອິນເຕີແນັດທີ່ກ້າວໜ້າ. 
ນາຍພົນເຮືອເອກທີ່ບຳນານແລ້ວ, ທ່ານ ເຈມສ໌ ສຕາວຣີດິສ (James Stavridis) ໄດ້ໃຊ້ເວລາ 37 ປີ ເປັນນາຍທະຫານຮັບໃຊ້ຢູ່ໃນອົງການເນໂຕ (NATO) ແລະເປັນຜູ້ບັນຊາການໃນເຂດພາກໃຕ້ຂອງສະຫະລັດ ທ່ານໄດ້ໃຊ້ເວລາໃນການປະຕິບັດງານຂອງທ່ານ ຮັບມືກັບບັນດາກຳລັງທະຫານເຮືອທີ່ຍິ່ງໃຫຍ່ຂອງໂລກ ນັກຂ່າວຂອງວີໂອເອ Jela de Franceschi ໄດ້ໂອ້ລົມກັບທ່ານ ກ່ຽວກັບສະພາບການໃນປັດຈຸບັນ ລະຫວ່າງປັກກິ່ງກັບວໍຊິງຕັນ, ຊຶ່ງບົວສະຫວັນ ຈະນໍາລາຍລະອຽດ ມາສະເໜີທ່ານໃນອັນດັບຕໍ່ໄປ ຈີນຄວບຄຸມເນື້ອທີ່ເກືອບທັງໝົດໃນເຂດທະເລຈີນໃຕ້ ໂດຍອ້າງວ່າ ຕົນມີອະທິ ປະໄຕທີ່ບໍ່ສາມາດໂຕ້ຖຽງໄດ້ກ່ຽວກັບເຂດໜ່ານນໍ້າທີ່ນຳເອົາການຄ້າເກືອບຮອດ ສອງສ່ວນສາມຂອງໂລກ ແລະຊັບພະຍາກອນພະລັງງານຂອງຈີນສ່ວນໃຫຍ່ໄປ ສູ່ຕະຫຼາດແຫ່ງຕ່າງໆ ວໍຊິງຕັນຢ້ານວ່າ ຖ້າຈີນໄດ້ຮັບອະນຸຍາດໃຫ້ກຳນົດເຂດເນື້ອທີ່ໃໝ່ຂອງການຄອບງໍາທາງພູມີສາດການເມືອງແລ້ວ ກໍ່ຈະເຮັດໃຫ້ຂົງເຂດເອເຊຍ ແລະໂລກຂາດສະຖຽນລະພາບໄປ ປັກກິ່ງໄດ້ກ່າວຫາວໍຊິງຕັນວ່າ ມີເຈດຕະນາເຮັດໃຫ້ເກີດຄວາມເຄັ່ງຕຶງຂຶ້ນໂດຍຈັດການຊ້ອມລົບຂະໜາດໃຫຍ່ ແລະໃຊ້ກຳປັ່ນລົບເພີ່ມຂຶ້ນໄປຢູ່ເຂດທະເລທີ່ມີການຂັດແຍ້ງກັນນັ້ນ ສະຫະລັດ ຢາກເຮັດໃຫ້ຈີນຍອມເຫັນພ້ອມນໍາວ່າ ແມ່ນເປັນຜົນປະໂຫຍດຂອງຕົນທີ່ຈະໃຊ້ການປົກຄອງດ້ວຍຕົວກົດໝາຍເພື່ອກ້າວໄປສູ່ການບັນລຸເປົ້າໝາຍຂອງຕົນນັ້ນ ແຕ່ນາຍພົນເຮືອເອກບຳນານ, ທ່ານ ເຈມສ໌ ສຕາວຣີດິສ (James Stavridis) ກ່າວວ່າ ວິໄສທັດທີ່ຂັດແຍ້ງກັນອາດຈະພາ ໃຫ້ເກີດສົງຄາມໂດຍບັງເອີນກໍເປັນໄດ້ ພົນເຮືອເອກເຈມສ໌ ສຕາວຣີດິສ, ອະດີດຜູ້ບັນຊາການສູງສຸດຂອງພັນທະມິດໃນ ອົງການເນໂຕເວົ້າວ່າ: ຮອດປີ 2034, ຈີນສາມາດລື່ນກາຍສະຫະລັດ ໃນຂະແໜງການທີ່ສຳຄັນ ໃນດ້ານການຮັກສາຄວາມປອດໄພທາງອິນເຕີແນັດ ແລະສ້າງເຄື່ອງມືບຸກລຸກທາງອິນເຕີແນັດທີ່ກ້າວໜ້າ ຈີນກໍ່ກຳລັງກາຍເປັນປະເທດ ທີ່ມີຄົນຮັກຊາດຫຼາຍຂຶ້ນກວ່າເກົ່າ, ອີງຕາມການໃຫ້ເຫດຜົນໂຕ້ແຍ້ງຂອງທ່ານສຕາວຣີດິສ (Stavridis) ຄວາມບໍ່ທຸ່ນທ່ຽງທາງດ້ານຍຸດທະສາດພູມີສາດ ແມ່ນກໍາລັງແຜ່ລາມໄປໃນພາກສ່ວນອື່ນໆຂອງຂົງເຂດເອເຊຍອີກດ້ວຍ ເຖິງຢ່າງໃດກໍ່ຕາມ, ທ່ານສຕາວຣີດິສ (Stavridis) ກໍກ່າວວ່າຍັງມີຫລາຍໆຂົງເຂດທີ່ທັງສອງປະເທດມະຫາອຳນາດສາມາດຊອກຫາທາງຮ່ວມມືກັນໄດ້ ນາຍພົນ ສຕາວຣີດິສ (Stavridis) ກ່າວດັ່ງນີ້: ບໍ່ວ່າອະນາຄົດຈະມີການຮ່ວມມືຫລືບໍ່, ມີການຂັດແຍ້ງກັນ ຫຼືການເຈລະຈາກັນຢ່າງລະມັດລະວັງທີ່ພົບກັນຢູ່ເຄິ່ງທາງກໍຕາມ ແຕ່ມັນກໍ່ຍັງຈະຕ້ອງໄດ້ລໍຖ້າເບິ່ງຕໍ່ໄປ ແຕ່ມັນກໍເປັນທີ່ຈະແຈ້ງແລ້ວວ່າ ສາຍພົວພັນຂອງສະຫະລັດກັບຈີນ ຈະມີຜົນກະທົບອັນໃຫຍ່ຫລວງທີ່ສຸດຕໍ່ໂລກ Admiral James Stavridis, Former Supreme Allied Commander, NATO: